L 226/20 Jurnalul Oficial al Uniunii Europene 30.7.2014 DECIZII DECIZIA 2014/507/PESC A CONSILIULUI din 30 iulie 2014 de modificare a Deciziei 2014/386/PESC referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeei şi Sevastopolului CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 23 iunie 2014, Consiliul a adoptat Decizia 2014/386/PESC (). (2) Având în vedere anexarea ilegală a Crimeei, care continuă, Consiliul consideră că ar trebui luate măsuri suplimen- tare de restricționare a comerțului cu Crimeea și Sevastopol și a investițiilor în acestea. (3) Sunt necesare acțiuni suplimentare din partea Uniunii pentru punerea în aplicare a anumitor măsuri. (4) Prin urmare, Decizia 2014/386/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2014/386/PESC a Consiliului se modifică după cum urmează: 1, Titlul se înlocuieşte cu următorul text: „Decizia 2014/386/PESC a Consiliului din 23 iunie 2014 privind măsuri restrictive ca răspuns la anexarea ilegală a Crimeei și Sevastopolului”. 2. Se introduc următoarele articole: „Articolul 4a (1)  Se interzice vânzarea, furnizarea sau transferul de echipamente-cheie şi tehnologii-cheie pentru crearea, achizi- ționarea sau dezvoltarea de proiecte de infrastructură în sectoarele din Crimeea şși Sevastopol enumerate în conti- nuare, de către resortisanți ai statelor membre sau de pe teritoriul statelor membre sau cu ajutorul navelor sau al aeronavelor aflate sub jurisdicția statelor membre, indiferent dacă provin sau nu de pe teritoriul acestora: (a) transporturi; (b) telecomunicații; (c) energie. Uniunea adoptă măsurile necesare în vederea identificării articolelor relevante care intră sub incidenţa prezentului alineat. (2) Se interzice furnizarea către întreprinderi din Crimeea și Sevastopol care sunt implicate în crearea, achizițio- narea sau dezvoltarea de infrastructură în sectoarele menționate la alineatul (1) în Crimeea şi Sevastopol, a următoa- relor: (a) asistență tehnică sau instruire tehnică și alte servicii legate de echipamente-cheie şi de tehnologii-cheie, astfel cum sunt stabilite în conformitate cu alineatul (1); (b) finanțare sau asistență financiară pentru orice vânzare, furnizare, transfer sau export de echipamente-cheie şi tehnologii-cheie, astfel cum sunt stabilite în conformitate cu alineatul (1), sau pentru furnizarea de asistență tehnică sau de instruire tehnică aferentă. Decizia 2014/386/PESC din 23 iunie 2014 referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeei şi Sevastopolului (JO L 183, 24.6.2014, p. 70).